**Ministru kabineta noteikumu projekta**

**„Grozījums Ministru kabineta 2007. gada 26. jūnija noteikumos Nr.417 „Par Starptautiskajiem veselības aizsardzības noteikumiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta iekārtas likuma 31.panta pirmās daļas 2.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts precizē Starptautisko veselības aizsardzības noteikumu (turpmāk - SVAN) 4.pantā minētā nacionālā Starptautisko veselības aizsardzības noteikumu nacionālā kontaktpunkta funkciju izpildītāju.  Sākotnēji šo funkciju pildīja Sabiedrības veselības aģentūra, kuras reorganizācijas rezultātā funkciju pārņēma Katastrofu medicīnas centrs (Ministru kabineta 29.07.2009. rīkojums Nr.509 “Par Veselības ministrijas padotībā esošo valsts pārvaldes iestāžu reorganizāciju”).  Savukārt, pēc Katastrofu medicīnas centra reorganizācijas šī funkcija tika nodota Neatliekamās medicīniskās palīdzības dienestam (Ministru kabineta 09.09.2009. rīkojums Nr.608 “Par Katastrofu medicīnas centra reorganizāciju”, Ministru kabineta 09.11.2009. rīkojums Nr.766 “Par Neatliekamās medicīniskās palīdzības dienesta un Katastrofu medicīnas centra reorganizāciju”, Ministru kabineta 15.12.2009. noteikumi Nr.1480 “Neatliekamās medicīniskās palīdzības dienesta nolikums”).  Saskaņā Neatliekamās medicīniskās palīdzības dienesta (turpmāk – NMPD) nolikumu, NMPD pilda SVAN noteiktās nacionālā kontaktpunkta funkcijas, tai skaitā SVAN 4.panta 4.punktā minētās prasības. |
| 3. | Projekta izstrādē iesaistītās institūcijas | Neatliekamās medicīniskās palīdzības dienests. |
| 4. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav nepieciešama. |
| 2. | Sabiedrības līdzdalība projekta izstrādē | Sabiedrības līdzdalība projekta izstrādē nav notikusi, jo projekts precizē institūciju, kura veic SVAN nacionālā kontaktpunkta funkcijas Latvijā.. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija, Neatliekamās medicīniskās palīdzības dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē iesaistīto institūciju funkciju apjomu, jo to regulē un nosaka Ministru kabineta 16.11.2010. noteikumi Nr.1050 „Sabiedrības veselības aizsardzības pasākumu veikšanas kārtība”. |
| 3. | Cita informācija | Veselības ministrija un Neatliekamās medicīniskās palīdzības dienests noteikumu projektā paredzētos pasākumus nodrošina institūcijām piešķirto valsts budžeta līdzekļu ietvaros. |

Anotācijas II, III., V, IV. sadaļa – projekts šīs jomas neskar.

Veselības ministrs G.Belēvičs

Vīza: Valsts sekretāre S.Zvidriņa

04.02.2016. 10:45

351

I.Volkovska-Cielava

Tālr. 67876089; iveta.volkovska@vm.gov.lv